ראשי רוצים לאמץ סוס?
מאז הקמתה פועלת אגודת צער בעלי חיים בישראל ללא לאות לרווחתם של בעלי החיים, ובהם סוסים וחמורים.
בחמש השנים האחרונות חולצו, טופלו ושוקמו במתקני האגודה למעלה מ-500 סוסים וחמורים, שחיו במצב של הזנחה פושעת ושהיו נתונים תחת התעללות אכזרית מתמדת. תהליך השיקום של הסוסים והחמורים ארוך, מורכב, וכרוך בהוצאות גבוהות של מזון איכותי ושל טיפולים רפואיים מקצועיים ומקיפים. העלות הממוצעת לאחזקת סוס ולטיפול בו מגיעה לסכום של כמה אלפי שקלים בכל חודש, ותרומות מסייעות לנו להעניק לבעלי חיים אלה טיפול מיטבי בתנאים הטובים ביותר. לאחר השיקום, צוות האגודה עושה מאמצים רבים למצוא עבור הסוסים והחמורים בתים אחראיים מתאימים, וכדי להבטיח כי לא ישובו למעגל הסבל כל אימוץ של סוס או חמור מלווה בחתימת הסכם עם הבעלים החדשים.
אימוץ וירטואלי אם אתם אוהבים סוסים אבל אין באפשרותכם לגדל אותם, אם סיפורו של סוס אחד נגע ללבכם, או אם אתם מעוניינים להעניק למישהו אהוב מתנה עם ערך מוסף, אנו מציעים לכם לאמץ באופן וירטואלי את אחד הסוסים מהפנסיון שלנו.
לאחר שתחליטו איזה סוס ברצונכם לאמץ, היכנסו לעמוד שלו ובחרו באחד הכפתורים עליהם מצוין סכום התרומה ומה היא מכסה (אוכל למשך חודש, חיסון, טילוף וכו'). לחילופין, תוכלו לבחור בכפתור תרומה כללית ולקבוע את סכום התרומה בעצמכם. לחיצה על אחד מכפתורי התרומה תוביל אתכם למערכת התרומות הממוחשבת, שם תתבקשו למלא פרטים נוספים. כל התרומות מוכרות לצורכי מס.
לתרומות בטלפון או לפרטים נוספים ניתן להתקשר למשרדי האגודה: 4553*, 03-5136500.
אנו מודים לכם על תשומת הלב, על הנכונות לסייע ועל תמיכתכם.
ברוכים הבאים לפנסיון הסוסים של אגודת צער בעלי חיים בישראל. אנו מזמינים אתכם להכיר את הסוסים המקסימים, שסבלו מהתעללות ממושכת ומהזנחה פושעת, ולאחר שהגיעו לאגודה עברו שיקום על ידי הצוות המסור שלנו. כאן תוכלו לאמץ באופן וירטואלי כל סוס שסיפורו נגע ללבכם, ותמיכתכם האדיבה תסייע לנו לעמוד בהוצאות הגבוהות של האכלת הסוסים ושל הטיפול השוטף בהם.
חמסהצוות האגודה חילץ אותי כשהייתי על סף מוות והחל לטפל בי במסירות. לאט לאט אני מתחזקת ומקבלת אוכל מזין כדי לעלות במשקל, אך תהליך השיקום שלי צפוי להיות עוד ארוך מאוד.
גדליהלאף אחד אין מושג איך הגעתי למזכרת בתיה ומדוע ננטשתי, אבל מזל שהגעתי לאורווה של אגודת צער בעלי חיים בישראל, שם קלטו אותי, נתנו לי אוכל מזין וטיפלו בגרדת שממנה סבלתי.
עריףלאחר שהבעלים הקודמים שלי נטשו אותי הסתובבתי קצת מבולבל, עד שהביאו אותי לפנסיון הסוסים. הסוסים האחרים קיבלו יפה את פני והמטפלים שלי טוענים שצפוי לי הליך שיקום ארוך ואחריו ימצאו עבורי בית חדש.
לבחירתך אפשרות לתרומה עבור כיסוי טיפולים שונים.